CELEX: 32021R2096
Language: bg
Date: 2021-11-29 00:00:00
Title: Регламент за изпълнение (ЕС) 2021/2096 на Комисията от 29 ноември 2021 година за разрешаване на употребата на ендо-1,4-бета-ксиланаза, получена от Trichoderma reesei CBS 143953, като фуражна добавка за всички видове домашни птици, прасета за угояване, прасенца и всички видове свине с по-малко стопанско значение (притежател на разрешението: Danisco (UK) Ltd, представлявано в Съюза от Genencor International B.V.) (текст от значение за ЕИП)

30.11.2021   
               
               
                  BG
               
               
                  Официален вестник на Европейския съюз
               
               
                  L 427/187
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2096 НА КОМИСИЯТА
         от 29 ноември 2021 година
         за разрешаване на употребата на ендо-1,4-бета-ксиланаза, получена от Trichoderma reesei CBS 143953, като фуражна добавка за всички видове домашни птици, прасета за угояване, прасенца и всички видове свине с по-малко стопанско значение (притежател на разрешението: Danisco (UK) Ltd, представлявано в Съюза от Genencor International B.V.)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
         като има предвид, че:
         
                     (1)
                  
                  
                     В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
                  
               
                     (2)
                  
                  
                     В съответствие с член 7 от Регламент (ЕО) № 1831/2003 беше подадено заявление за разрешаване на препарат от ендо-1,4-бета-ксиланаза, получена от Trichoderma reesei CBS 143953. Заявлението бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
                  
               
                     (3)
                  
                  
                     Посоченото заявление се отнася до разрешаването на препарата от ендо-1,4-бета-ксиланаза (EC 3.2.1.8), получена от Trichoderma reesei CBS 143953, като фуражна добавка за всички видове домашни птици, прасета за угояване, прасенца и всички видове свине с по-малко стопанско значение, която следва да бъде класифицирана в категорията „зоотехнически добавки“ и във функционалната група „подобрители, увеличаващи смилаемостта на храната“.
                  
               
                     (4)
                  
                  
                     В становището си от 17 март 2021 г. (2) Европейският орган за безопасност на храните („Органът“) заключи, че при предложените условия на употреба препаратът от ендо-1,4-бета-ксиланаза, получена от Trichoderma reesei CBS 143953, като фуражна добавка за всички видове домашни птици, прасета за угояване, прасенца и всички видове свине с по-малко стопанско значение, не се отразява неблагоприятно върху здравето на животните и здравето на потребителите, нито върху околната среда. Органът стигна до заключението, че посочената добавка следва да се счита за респираторен сенсибилизатор и потенциален дразнител на очите. Поради това Комисията смята, че следва да бъдат взети съответните предпазни мерки, за да се предотврати неблагоприятно въздействие върху здравето на човека, по-специално по отношение на ползвателите на добавката. Органът стигна до заключението, че добавката може да бъде ефикасна като зоотехническа добавка при свине майки по време на периода на лактация. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
                  
               
                     (5)
                  
                  
                     При оценката на препарата от ендо-1,4-бета-ксиланаза, получена от Trichoderma reesei CBS 143953, беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животните при спазване на условията, определени в същото приложение.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 ноември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 268, 18.10.2003 г., стр. 29.
         
            (2)  Бюлетин на ЕОБХ, 2021 г. (EFSA Journal 2021); 19(5):6539.
      
      
         
            ПРИЛОЖЕНИЕ
            
                        Идентификационен номер на добавката
                     
                     
                        Наименование на притежателя на разрешението
                     
                     
                        Добавка
                     
                     
                        Състав, химична формула, описание, метод за анализ
                     
                     
                        Вид или категория на животните
                     
                     
                        Максимална възраст
                     
                     
                        Минимално съдържание
                     
                     
                        Максимално съдържание
                     
                     
                        Други разпоредби
                     
                     
                        Срок на валидност на разрешението
                     
                  
                        Единици активност/kg пълноценен фураж със съдържание на влага 12 %
                     
                  
                        
                           Категория: „зоотехнически добавки“. Функционална група: „подобрители, увеличаващи смилаемостта на храната“.
                        
                     
                  
                        4a11
                     
                     
                        Danisco (UK) Ltd, представлявано в Съюза от Genencor International B.V.
                     
                     
                        Ендо-1,4-бета-ксиланаза (EC 3.2.1.8)
                     
                     
                        
                           
                              Състав на добавката
                           
                        
                        Препарат от ендо-1,4-бета-ксиланаза (EC 3.2.1.8), получена от Trichoderma reesei CBS 143953, с минимална активност 40 000  U/g (1)
                        
                        
                           
                              Характеристика на активното вещество
                           
                        
                        Ендо-1,4-бета-ксиланаза (EC 3.2.1.8), получена от Trichoderma reesei CBS 143953
                        
                           
                              Метод за анализ
                           
                            (2)
                        
                        За количествено определяне на активността на ендо-1,4-бета-ксиланаза:
                        колориметричен метод за измерване на водоразтворимото багрилно вещество, освободено при действието на ендо-1,4-бета-ксиланаза от пшенични арабиноксиланови субстрати, напречно свързани с азурин.
                     
                     
                        Всички видове домашни птици
                     
                     
                        -
                     
                     
                        625  U
                     
                     
                        -
                     
                     
                        
                                    1.
                                 
                                 
                                    В упътването за употреба на добавката и премикса се посочват условията на съхранение и устойчивостта при топлинна обработка.
                                 
                              
                                    2.
                                 
                                 
                                    С оглед на потенциалните рискове в резултат на употребата на добавката и премиксите операторите в сектора на фуражите трябва да установят оперативни процедури и да предвидят организационни мерки за ползвателите на добавката и премиксите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите се използват с лични предпазни средства, включително предпазни очила и предпазна дихателна маска.
                                 
                              
                     
                        20.12.2031 г.
                     
                  
                        Прасета за угояване Прасенца (отбити и сукалчета)
                        Всички видове свине с по-малко стопанско значение
                     
                     
                        2 000  U
                     
                  
               (1)  1 U е количеството ензим, което освобождава 0,48 μmol редуцираща захар (ксилозен еквивалент) от пшеничен арабиноксилан на минута при pH 4,2 и температура 50°С.
            
               (2)  Подробна информация за методите за анализ може да бъде намерена на интернет адреса на референтната лаборатория: https://ec.europa.eu/jrc/en/eurl/feed-additives/evaluation-reports.